
ЈАВНИ ПОЗИВ

ЗА ОСТВАРИВАЊЕ ПРАВА КОРИШЋЕЊА БЕЗ ПЛАЋАЊА НАКНАДЕ

ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ 
НА ТЕРИТОРИЈИ ОПШТИНЕ КЛАДОВО ЗА 2017. ГОДИНУ

У складу са Законом о пољопривредном земљишту („Службени гласник РС“, бр.

62/06, 65/08 – др. Закон, 41/09 и 112/2015), Комисија за израду Годишњег програма заштите, уређења и коришћења пољопривредног земљишта на територији општине Кладово (у даљем тексту: Комисија), расписује јавни позив којим обавештава:

· образовнe установe - школe, стручнe пољопривреднe службe и социјалнe установe да им се може дати на коришћење површина пољопривредног земљишта у државној својини која је примерена делатности којом се баве, а највише до 100 хектара;
· високообразовнe установe - факултетe и научнe институтe чији је оснивач држава и установe за извршење кривичних санкција да им се може дати на коришћење површина пољопривредног земљишта у државној својини која је примерена делатности којом се баве, а највише до 1.000 хектара;
· правнa лицa у државној својини регистрована за послове у области шумарства;
да доставе потребну документацију ради остваривања коришћења без плаћања накнаде пољопривредног земљишта у државној својини на територији општине Кладово за 2017. годину, до дана 31.октобра 2016. године.
Потребна документација:

1) Захтев за остваривање бесплатног коришћења без плаћања накнаде потписан од стране одговорног лица

2) Акт о оснивању установе, односно извод из привредног регистра за правно лице (не старији од шест месеци);

3) Изјава подносиоца захтева коју површину пољопривредног земљишта у државној својини већ користи без плаћања накнаде (у складу са чланом 61. Закона о пољопривредном земљишту) на територији Републике Србије.
Подносиоци захтева достављају потребну документацију из овог јавног позива, у неовереним копијама које морају бити читљиве, при чему Комисија, задржава право да у случају потребе затражи достављање оригинала или оверене копије достављене документације.

Образац захтева може се преузети сваког радног дана од 09 до 14 часова, у просторијама Одељења за привреду и друштвене делатности Општинске управе Кладово, Кладово, Улица Краља Александра, бр. 35, канцеларија 26, 28 и 10 или са сајта www.kladovo.org.rs.
Рок за достављање захтева и потребне документације из овог јавног позива је 31. октобар 2016. године. Захтев приспео по истеку датума одређеног у овом јавним позиву сматраће се неблаговременим и Комисија  ће га вратити подносиоцу неотвореног.
Захтев са потребном документацијом се подноси непосредно на писарници општине или поштом, у затвореној коверти са назнаком на предњој страни: „Право коришћења пољопривредног земљишта у државној својини без плаћања накнаде за 2017.годину“ за Комисију за израду Годишњег програма заштите, уређења и коришћења пољопривредног земљишта на територији општине Кладово за
2017.
годину, на
адресу: Одељење за привреду и друштвене делатности Општинске управе општине Кладово, Кладово, ул.Краља Александра  бр. 35. На полеђини коверте наводи се назив и адреса подносиоца захтева.

Гордана Грамић и Бобан Михајловић, телефон: 019801450, email: ggramic@kladovonet.com, bobanmihajlovich@yahoo.com или лично у просторијама Одељења за привреду и друштвене делатности Општинске управе, Кладово,
Улица Краља Александра, бр.35, канцеларија 26 и  10.

Овај јавни позив објавити на интернет страници општине Кладово www.kladovo.org.rs и огласним таблама месних канцеларија

